Cygnus (kozmická loď)

Cygnus285pxPokročilá a aktuálne používaná verzia kozmickej lode Cygnus pred pripojením k Medzinárodnej vesmírnej stanici (ISS)Základné údajeVýrobca Northrop Grumman Innovation Systems (bývalá Orbital ATK)Krajina pôvodu USAPrevádzkovateľ  NASAPoužitie  zásobovanie Medzinárodnej vesmírnej stanice (ISS)Technické špecifikácieTyp nepilotovaná zásobovacia kozmická loďŽivotnosť jeden týždeň až dva rokyŠtartovná hmotnosť až 7 392 kgPrázdna hmotnosť 1 800 kgKapacita nákladu 3 513 kgVýška 1,29 m (vylepšená)Dĺžka  5,1 m (pôvodná)6,3 m (vylepšená)Priemer  3,07 m (pôvodná)3,23 m (vylepšená)Objem  18,9 m³ (pôvodná)27 m³ (vylepšená)Energia  až 3,5 kWOblasť pôsobenia  nízka obežná dráha Zeme (LEO)Výrobné špecifikácieStatus  v službeVyrobených  14Vypustených  13Vyradených  12Zničených  1Prvý štart  18. september 2013

Cygnus je nepilotovaná nákladná kozmická loď vyvinutá americkou spoločnosťou Orbital Sciences Corporation a v súčasnosti vyrábaná firmou Northrop Grumman Innovation Systems v rámci programu Commercial Orbital Transportation Services (COTS) americkej vesmírnej agentúry NASA. Cygnus je určený k doprave nákladu na Medzinárodnú vesmírnu stanicu (ISS). Do vesmíru je vynášaný raketou Antares z kozmodrómu MARS (Stredoatlantický regionálny kozmodróm) na východnom pobreží Spojených štátov, prípadne raketou Atlas V z Cape Canaveral na Floride.

 História vzniku 
Po zrušení letov amerických raketoplánov Space Shuttle (posledný v roku 2011) zabezpečovali dopravu nákladov na Medzinárodnú vesmírnu stanicu (ISS) ruské, európske a japonské nepilotované zásobovacie lode Progress, ATV a HTV. Americká NASA tak bola závislá na svojich partneroch. Rozhodla sa preto v programe komerčnej orbitálnej dopravy (Commercial Orbital Transportation Services, COTS) podporovať vývoj a výrobu bezpilotných nákladných lodí. Program vyústil v uzatvorenie dvoch kontraktov na dopravu zásob na ISS medzi NASA a spoločnosťami SpaceX (loď Dragon vynášaná raketou Falcon 9) a Orbital Sciences Corporation (loď Cygnus vynášaná raketou Antares). Podľa zmluvy dostane spoločnosť Orbital 1,9 miliardy USD. za dodanie dvadsiatich ton nákladu v ôsmich lodiach Cygnus.

 Popis 
Loď sa skladá z dvoch valcových modulov. Väčší modul (Pressurized Cargo Module, PCM) vyrába talianska spoločnosť Thales Alenia Space, má vnútorný hermetizovaný objem 18,9 m³, do ktorého je možné umiestniť 2 tony nákladu. Menší servisný modul (Service Module, SM) vyrába firma Orbital. Obsahuje predovšetkým manévrovací motor, nádrže s palivom (hydrazín a oxid dusičitý) a dva vyklápacie solárne panely s gallium arsenidovými článkami, výkon článkov je 3,5 kw. Celková prázdna hmotnosť lode je 1 800 kg, dĺžka 3,66 metra, priemer 3,07 metra. Z ISS môže odviesť až 1 200 kg odpadu, s ktorým zanikne v atmosfére Zeme. 

Počnúc štvrtou loďou je požívaná vylepšená (Enhanced) verzia s dĺžkou 4,86 metra s vnútorným priestorom zvýšeným na 27 m³ a maximálnym nákladom 3 500 kg.

 Harmonogram letov 
Cygnus je vynášaný nosnou raketou Antares z kozmodrómu MARS (Stredoatlantický regionálny kozmodróm), ktorý sa nachádza v susedstve kozmodrómu a strediska NASA Wallops na východnom pobreží USA.

 Poradie Názov misie Verzia Dátum štartu Nosná raketa Hmotnosť nákladu Stav misie Poznámky 1 Cygnus Orb-D1G. David Low Standard 18. september 2013,14:58:02,2 UTC Antares 110 589 kg Úspešná Prvý skúšobný let k ISS. 2 Orb-1C. Gordon Fullerton Standard 9. január 2014,18:07:05 UTC Antares 120 1 260 kg Úspešná Druhý let k ISS a zároveň prvý let s druhým stupňom Castor 30B. 3 Orb-2Janice E. Vossová Standard 13. júl 2014,16:52:14 UTC Antares 120 1 494 kg  Úspešná  4 Orb-3Deke Slayton Standard 28. október 2014,22:22:38 UTC Antares 130 2 215 kg Zlyhala Prvý let s druhým stupňom Castor 30XL. Počas vzletu došlo k fatálnej anomálii a v následnej explózii bol Cygnus zničený.  5 OA-4Deke Slayton II Enhanced 6. december 2015,21:44:57 UTC Atlas V 401 3 514 kg Úspešná Prvý let pokročilej verzie Cygnusu na rakete Atlas V k ISS.  6 OA-6Rick Husband Enhanced 23. marec 2016,03:05:52 UTC Atlas V 401 3 519 kg Úspešná Druhý let pokročilej verzie Cygnusu na rakete Atlas V k ISS. 7 OA-5Alan Poindexter Enhanced 17. október 2016,23:45 UTC Antares 230 2 425 kg  Úspešná Tretí let pokročilej verzie Cygnusu k ISS, tentokrát opäť na rakete Antares.  8 OA-7John Glenn Enhanced 18. apríl 2017,15:11:26 UTC  Atlas V 401 3 459 kg Úspešná  9 OA-8EGene Cernan Enhanced 12. november 2017,12:19:51 UTC  Antares 230 3 338 kg Úspešná  10 OA-9EJ.R. Thompson Enhanced 21. máj 2018,08:44:06 UTC Antares 230 3 350 kg Úspešná  11 NG-10John Young Enhanced 17. november 2018,09:01:31 UTC Antares 230 3 350 kg Úspešná  12  NG-11Roger Chaffee Enhanced 17. apríl 2019,20:46:07 UTC Antares 230 3 436 kg Úspešná  13 NG-12Alan Bean Enhanced 2. november 2019,13:59:47 UTC Antares 230+ 3 729 kg Úspešná  14 NG-13Robert Lawrence Jr. Enhanced 15. február 2020,20:21:01 UTC Antares 230+ 3 633 kg Úspešná 

 Referencie 

 Iné projekty 

Kategória:Nákladné kozmické lode
Kategória:Northrop Grumman Innovation Systems